सामग्री: पिछली शाम ही उनकी बात केदारनाथ मंदिर में काम करने वाले एक दूसरे पंडित से हो रही थी.

मुद्दा था रिकॉर्ड स्तर पर आए हुए श्रद्धालुओं की भीड़ और कुछ को दर्शन के लिए मिलने वाला मात्र एक मिनट.

उस शाम बारिश हो रही थी और पंडित शास्त्री ने भीगते हुए नीचे की दुकान पर जाकर अपने लिए पांच पैकेट बिस्कुट खरीदे थे.

उन्हें नहीं पता था कि अगले तीन दिनों तक उनकी भूख-प्यास में सिर्फ़ यही बिस्कुट उन्हें जीवित रखने वाले हैं.

रात भर भीषण बारिश और बादल गरजने की आवाज़ से बेचैन रहे पंडित शास्त्री 17 जून को सुबह उठे और घर के बाहर ही खड़े थे कि पीछे से लोगों के चिल्लाने की आवाज़ आई, "बादल फट रहा है बाढ़ आ रही है, भागो".

उन्होंने आनन-फ़ानन में अपने घर के भीतर जाकर दरवाज़ा बंद कर लिया और पहली मंज़िल पर ये देखने गए कि माजरा क्या है.

इस बीच केदारनाथ मंदिर के पीछे के पहाड़ से एक पूरी नदी के बराबर का पानी आ रहा था जिसमें बड़े पत्थर (बोल्डर) शामिल थे.

आज के दिन

एक वर्ष बाद केदारनाथ में अपने तहस-नहस हो चुके घर के सामने खड़े होकर पंडित शास्त्री के आँखों में आसूं भी है और भय भी.

उन्होंने कहा, "पहली मंज़िल पर एक खिड़की पकड़ कर मैंने दो दिन काटे थे. लेकिन पूरे 11 महीने बाद लौटने पर भी सब कुछ जस का तस ही है. सिर्फ़ मंदिर में कुछ पुजारी पूजा-अर्चना करवा रहे हैं. तीर्थयात्री तो सिर्फ़ 20 या 30 ही दिख रहे हैं".

पंडित शास्त्री सच्चाई बयान कर रहे थे. केदारनाथ पूरे एक वर्ष बाद भी वैसा ही उजाड़ है जैसा मैंने खुद 21 जून, 2013 को देखा था.

सैंकड़ों धर्मशालाएं तहस-नहस पड़ी हुई हैं, मंदिर के चारों ओर बाढ़ में बह कर आए विशालकाय बोल्डर बिखरे है और आज भी मलबे के नीचे से शवों के पाए जाने की आवाज़ सुनाई देती है.

भक्त बहादुर और राज बहादुर नाम के दो व्यक्ति एक टूटे हुए मकान के सामने मुझे बीड़ी पीते मिलते हैं.

दोनों नेपाल के रहने वाले हैं और पिछले 12 वर्षों से केदारनाथ में तीन महीने के लिए बॉर्डर पार करके रोज़ी की तलाश में आते रहे हैं.

दोनों ही 16 जून, 2013 की रात को रामबाड़ा से एक गुजराती दंपति को अपनी पीठ पर लाद कर मंदिर के निकट छोड़ कर गए थे तभी बारिश शुरू हो गई.

मंदिर के पट

भक्त बहादुर ने बताया, "हमें क्या मालूम था कि सुबह हुई तबाही में वो पूरी धर्मशाला ही बह जाएगी जहाँ उन दोनों को छोड़ा था. हमने तो जान बचा ली, लेकिन नेपाल से हमारी तरह हर सीज़न में...\nपिछली सामग्री को संक्षेप में निम्नानुसार किया जा सकता है:
पंडित शास्त्री के लिए 16 जून, 2013 एक सामान्य सा दिन था.